da da en da sv da da da da sv nb da da da da da da da da sv da da da da da da da en da da da sv sv da sv en en da da en da es en es sv da de de de ru da da en en da da tr da en en
BLOX - byliv, arkitektur og bæredygtighed | BLOX
På Bryghuspladsen ved BLOX kan du deltage i mere end 100 aktiviteter året rundt, fx musik, fællesspisning, spil, motionsløb og udstillinger. De fleste af aktiviteterne er gratis og alle er velkomne til at deltage.
Kom indenfor i arkitekturens verden
I BLOX finder du Dansk Arkitektur Center (DAC), der skaber arkitekturoplevelser og viden om vores fælles byer. Gå på oplevelse i skiftende udstillinger om arkitektur, design og byudvikling, kom på guidede ture, deltag i debatter eller byg fremtidens byer på kreative workshops sammen med dine børn eller børnebørn.
I BLOXHUB formes fremtidens byer
Sammen med nabohusene i Fæstningens Materialgård er BLOX hjemsted for BLOXHUB, et tværfagligt innovationsmiljø for bæredygtig byudvikling med 500 åbne kontorpladser for alle dem, der udvikler vores byer.
Gennem målrettede aktiviteter skaber BLOXHUB frugtbare møder mellem virksomheder, organisationer og forskere – og hjælper med at udbrede de bæredygtige løsninger, der gør byer gode at leve i.
Læs mere om BLOXHUB
Byliv, arkitektur og bæredygtighed
BLOX styrker med sine broer og pladser ved Københavns havnefront byens rum ved at binde en sløje på udviklingen af Københavns Havn fra industrihavn til en havn for mennesker. En havn, hvor københavnere og byens gæster kan mødes og nyde livet ved vandet. Med BLOX er en tidligere øde del af København forvandlet til et levende byrum og mødested for alle. Med den nye Lille Langebro er der skabt gode forbindelser for byens cyklister og gående. BLOX giver plads til byliv.
BLOX er et nationalt og internationalt samlingspunkt, som engagerer mennesker i arkitektur, design og bæredygtig byudvikling. Det sker gennem udstillinger, events, forretningsudvikling og nye partnerskaber. Her er dørene åbne for alle, der har lyst til at opleve, mærke og forstå livet i byer – og for alle, som vil deltage i professionelle netværk og dybe faglige miljøer, der udvikler fremtidens bæredygtige byer.
BLOX er finansieret af Realdania og tegnet af den internationale anerkendte hollandske arkitektvirksomhed OMA. Store blokke, deraf navnet BLOX, er som byggeklodser stablet forskudt og danner en bygning, der bringer sanserne i spil. Et ikonisk, gennemsigtigt og inspirerende hus med kig til alle verdenshjørner, op mod den ældste del af byen, ned mod vandet og ud i havneløbet.
BLOX er en del af
BLOX er en del af Københavns Kulturkvarter. Kulturkvarteret ligger i hjertet af København, og her kan du opleve hele Danmarks fortid, nutid og fremtid – alt sammen inden for en radius af blot 10 minutters gang. Læs mere: https://kulturkvarteret.dk/
> Se alt hvad der sker i Kulturkvarteret: https://brugbyen.nu/tema/koebenhavns-kulturkvarter
Vil du gerne følge med i de mange arrangementer og aktiviteter i og omkring BLOX? Så tilmeld dig vores nyhedsbrev.
*Når du tilmelder dig, accepterer du samtidigt vores persondatapolitik, som du kan finde i footeren.
Dansk Arkitektur Center (DAC)
Dansk Design Center (DDC)
BLOX giver plads til byliv på havnefronten i København og binder byen sammen med gode forbindelser for cyklister og gående. I BLOX kan du opleve udstillinger, gå på café, lege, træne, bo, parkere og deltage i professionelle events, forretningsudvikling og partnerskaber for alle, som udvikler fremtidens bæredygtige byer.
Fotograf og BLOX skal krediteres ved brug af billeder.
Foto: {{images[activeImage - 1].creditText}}